Na podlagi 314. člena Statuta Univerze v Mariboru (Uradni list RS št. 100/23 – UPB 14, 31/24, 110/24 in 86/25), 1. odstavka 30. člena Navodil o izvajanju tutorskega sistema na Univerzi v Mariboru, št. 012/N 6/2023/400-AG - Uradno prečiščeno besedilo 1, Obvestila UM XLIV-4-2026) je Senat Fakultete za kmetijstvo in biosistemske vede Univerze v Mariboru na svoji 34. redni seji, dne 23. 6. 2026, sprejel naslednje uradno prečiščeno besedilo


Navodila o izvajanju tutorskega sistema
na Fakulteti za kmetijstvo in biosistemske vede Univerze v Mariboru

Uradno prečiščeno besedilo 1[footnoteRef:1] [1:  Uradno prečiščeno besedilo 1 Navodila o izvajanju tutorskega sistema na Fakulteti za kmetijstvo in biosistemske vede Univerze v Mariboru obsega:

Navodila o izvajanju tutorskega sistema na Fakulteti za kmetijstvo in biosistemske vede Univerze v Mariboru z dne 18. 3. 2024
Spremembe in dopolnitve Navodil o izvajanju tutorskega sistema na Fakulteti za kmetijstvo in biosistemske vede Univerze v Mariboru z dne 12. 6. 2025
Spremembe in dopolnitve Navodil o izvajanju tutorskega sistema na Fakulteti za kmetijstvo in biosistemske vede Univerze v Mariboru z dne 18. 5. 2026
] 



1. Splošne določbe

1. člen
S temi navodili se skladno z Navodili o izvajanju tutorskega sistema na Univerzi v Mariboru, št. 012/N 6/2023/400-AG, ki se na Fakulteti za kmetijstvo in biosistemske vede Univerze v Mariboru (v nadaljevanju: UM FKBV) v celoti uporabljajo, podrobneje opredeljuje izvajanje tutorskega sistema na UM FKBV, zlasti pogoje in postopek izbire tutorjev študentov, tutorjev učiteljev in koordinatorjev tutorjev, postopek dodelitve skupine študentov imenovanim tutorjem in velikost dodeljene skupine, pristojne izvajalce posameznih oblik tutorstva, usposabljanje tutorjev in vrednotenje tutorskega dela.

2. člen
V teh navodilih se izrazi, ki se nanašajo na osebe in so zapisani v moški slovnični obliki, uporabljajo kot nevtralni za vse spole.


2. Udeleženci tutorskega sistema in njihove naloge

3. člen
Prejemnik tutorske pomoči na UM FKBV je:
· vsak redno in izredno vpisan študent UM FKBV na prvi in drugi stopnji študija,
· vsak študent UM FKBV s statusom študenta s posebnimi potrebami in posebnim statusom ter
· vsak mednarodni študent UM FKBV (vpisan za čas trajanja študija in na izmenjavi). 

4. člen
Za izvajanje tutorstva na UM FKBV je odgovoren prodekan za izobraževalno dejavnost.




5. člen
Mandati tutorjev in koordinatorjev tutorjev študentov in učiteljev na UM FKBV trajajo eno leto, od 1. oktobra tekočega leta do 30. septembra prihodnjega leta, z možnostjo podaljšanja oz. ponovnega imenovanja.


2.1. Tutorji učitelji in koordinator tutorjev učiteljev

6. člen
Tutorje učitelje in koordinatorja tutorjev učiteljev za vsako študijsko leto na podlagi javnega razpisa imenuje Senat UM FKBV.

Na UM FKBV so imenovani naslednji tutorji učitelji:
· tutor učitelj za dodiplomske študijske programe,
· tutor učitelj za podiplomske študijske programe,
· tutor učitelj za študente s statusom študenta s posebnimi potrebami in posebnim statusom.

Izmed navedenih tutorjev učiteljev se imenuje koordinator tutorjev učiteljev.


7. člen
Tutor učitelj za študente s statusom s posebnimi potrebami in posebnim statusom se izmed visokošolskih učiteljev, visokošolskih sodelavcev ter mladih raziskovalcev imenuje na podlagi razpisa po enakem postopku kot tutorji učitelji

8. člen
Tutor učitelj je lahko vsak visokošolski učitelj ali visokošolski sodelavec ter tudi mladi raziskovalec, ki je redno zaposlen na UM FKBV in je sposoben s svojim znanjem, strokovnostjo, razgledanostjo in izkušnjami svetovati, pomagati in usmerjati študente ter hkrati biti mentor tutorjem študentom.

Predlog za imenovanje tutorjev učiteljev ter koordinatorja tutorjev učiteljev na podlagi javnega razpisa Senatu UM FKBV v potrditev posreduje koordinator tutorjev učiteljev na podlagi predhodnega mnenja Študentskega sveta UM FKBV.

Koordinatorja tutorjev učiteljev za prihodnje študijsko leto Senat UM FKBV imenuje na predlog koordinatorja tutorja učitelja izmed tutorjev učiteljev, ki so v vlogi izkazali interes za imenovanje koordinatorja tutorjev učiteljev.

Če nobeden od kandidatov tutorjev učiteljev ni izkazal interesa, da bi bil koordinator tutorjev učiteljev, prodekan za izobraževalno dejavnost določi enega izmed kandidatov in poda predlog Senatu UM FKBV.


2.2. Tutorji študenti in koordinator tutorjev študentov

9. člen
Tutor študent je lahko vsak redno vpisan študent, ki je pred izvajanjem tutorstva uspešno zaključil vsaj 1. letnik 1. stopnje in ni prejel disciplinskega ukrepa ter se je udeležil usposabljanja za tutorja študenta.

10. člen
Fakulteta objavi razpis za tutorje študente najkasneje do 1. julija za naslednje študijsko leto.

Vsebino razpisa, mesto objave razpisa, rok za prijavo, dokumente, ki jih je potrebno priložiti kandidaturi, postopek izbire tutorjev študentov ter rokovnik vsakokrat določi prodekan za izobraževalno dejavnost.

Pri pripravi razpisa sodelujeta koordinator tutorjev učiteljev ter koordinator tutorjev študentov.

Prijave pregleda in oceni komisija v sestavi: koordinator tutorjev študentov, koordinator tutorjev učiteljev ter prodekan za izobraževalno dejavnost. Komisija po potrebi opravi osebni razgovor s kandidati.

Po opravljenem izboru tutorjev študentov, koordinator tutorjev študentov posreduje predlog za imenovanje tutorjev študentov Senatu UM FKBV v potrditev.

11. člen
Koordinator tutorjev študentov je lahko vsak tutor študent, ter je vsaj eno leto sodeloval v tutorskem sistemu kot tutor študent in ga Senat UM FKBV na predlog Študentskega sveta UM FKBV pooblasti za koordinacijo dela tutorjev študentov. 


2.3. Naloge tutorjev
12. člen
Tutor učitelj, tutor študent, koordinator tutorjev učiteljev in koordinator tutorjev študentov opravljajo naloge, ki so določene v Navodilih o izvajanju tutorskega sistema na Univerzi v Mariboru, št. 012/N 6/2023/400-AG.

Koordinator tutorjev učiteljev opravlja tudi naloge koordinatorja tutorskega sistema.

13. člen
Tutor učitelj vsako leto, pred iztekom mandata, do 30. septembra, poda Študentskemu svetu UM FKBV ter Senatu UM FKBV pisno poročilo o svojem delu za preteklo leto.

14. člen
Tutor študent vsako leto, pred iztekom mandata, do 30. septembra, poda koordinatorju tutorjev učiteljev in koordinatorju tutorjev študentov pisno poročilo o svojem delu za preteklo leto. Vzorec poročila je priloga 2 Navodil o izvajanju tutorskega sistema na Univerzi v Mariboru, št. 012/N 6/2023/400-AG.

15. člen
Koordinator tutorjev učiteljev in koordinator tutorjev študentov vsako leto do 15. oktobra za tekoče študijsko leto skupaj določita skupino študentov imenovanim tutorjem, pri čemer upoštevata, da vsak študent tutor prevzame študente enega študijskega programa.

16. člen
Tutorji izvedejo prvo tutorsko srečanje s študenti novinci na uvajalni dan, z ostalimi letniki in skupinami študentov pa najkasneje do 15. oktobra tekočega leta. 

Razen v prvem odstavku navedenih prvih tutorskih srečanj, organizirajo tutorji tudi mesečna tutorska srečanja, ki se lahko izvedejo v živo ali preko spleta »na daljavo«.

17. člen
Tutorji pri svojem delu pridobivajo različne informacije in podatke od študentov. Vse pridobljene podatke, ki jih pridobijo med pogovori, nudenju pomoči ali na katerikoli drug način, tutorji varujejo kot zaupne in tajne. Pred nastopom tutorskega dela podpišejo izjavo o varovanju osebnih in zaupnih podatkov, ki se za učitelje tutorje hrani v kadrovski mapi zaposlenega, za študente tutorje pa v osebni mapi študenta.

Vsa elektronska komunikacija poteka preko univerzitetne elektronske pošte (@um.si, @student.um.si).

3. Oblike tutorstva na UM FKBV

18. člen
Na UM FKBV se izvajajo vse predvidene oblike tutorstva: vstopno tutorstvo, vsebinsko tutorstvo in izstopno tutorstvo, katerih vsebino ter pristojne osebe za izvajanje določajo Navodila o izvajanju tutorskega sistema na Univerzi v Mariboru, št. 012/N 6/2023/400-AG.


4. Usposabljanje tutorjev študentov

19. člen
Tutorji študenti se udeležijo letnega usposabljanja, ki ga organizirajo strokovne službe rektorata Univerze v Mariboru. Če koordinator tutorskega sistema na podlagi predhodnega delovanja tutorskega sistema presodi, da je to potrebno za njegovo učinkovitejše delovanje, se tutorji študenti udeležijo tudi dodatnega usposabljanja, ki ga organizira koordinator tutorskega sistema UM FKBV v sodelovanju s koordinatorjem tutorjev študentov.


5. Vrednotenje tutorskega dela

20. člen
Finančna nagrada za opravljeno delo tutorjev študentov ter koordinatorjev tutorjev študentov se bo financirala iz sredstev prispevkov študentov ob vpisu v skladu z Navodili o izvajanju tutorskega sistema na Univerzi v Mariboru, št. 012/N 6/2023/400-AG.

O finančni nagradi študentom tutorjem ter koordinatorju tutorjev študentov ter o oprostitvi plačila prispevkov dekan izda poseben sklep za vsako študijsko leto.


21. člen
Delo tutorjev učiteljev je vrednoteno kot posredna pedagoška obveznost v skladu z Navodili o izvajanju tutorskega sistema na Univerzi v Mariboru, št. 012/N 6/2023/400-AG.


6. Prehodne in končne določbe

22. člen
Tutorji učitelji, ki so bili imenovani na podlagi prejšnjih internih aktov, opravljajo svojo funkcijo do imenovanja novih tutorjev učiteljev, ki bodo v skladu s predpisanim postopkom imenovani za študijsko leto 2024/2025.

23. člen
Z objavo teh navodil preneha veljati Pravilnik o tutorskem sistemu na Fakulteti za kmetijstvo in biosistemske vede Univerze v Mariboru, sprejet na 9. redni seji Senata UM FKBV dne 7. 9. 2020.

Določba Sprememb in dopolnitev Navodil o izvajanju tutorskega sistema na Fakulteti za kmetijstvo in biosistemske vede z dne 23. 6. 2026

4. člen

Te Spremembe in dopolnitve Navodil se objavijo v Dokumentnem središču Fakultete za kmetijstvo in biosistemske vede, veljati pričnejo 1. 6. 2026, uporabljati pa se pričnejo s študijskim letom 2026/2027.

